钦定古今图书集成/明伦汇编/家范典/第045卷 > 礼记 > 《曾子问》
## 钦定古今图书集成/明伦汇编/家范典/第045卷 > 礼记 > 《曾子问》

子游问曰：“丧慈母如母，礼与？”孔子曰：“非礼也。古者，男
子外有傅，内有慈母，君命所使教子也，何服之有？”

〈陈注〉妾之无子者，养妾子之无母者，谓之“慈母。”〈大全〉临川吴氏曰：“‘‘按《礼经》传记所言慈母有二：其一，大夫士之子有服之慈母者，《仪礼丧服》篇‘齐衰三年’章云‘慈母如母’者’是也；其一，国君子生，择诸母使为子师，其次为慈母，其次为保母’者是也。子游所问，盖指《礼经》‘如母之慈母言。夫子所答，则以《内则》如傅之慈母言也’。”